3. ลักษณะการประกอบธุรกิจ

3.1 ประวัติความเป็นมา การเปลี่ยนแปลงและพัฒนาการที่สำคัญ

3.1.1 ประวัติความเป็นมา

บริษัท ไอร่า แฟคตอริ่ง จำกัด (มหาชน) (“บริษัท”) เดิมชื่อบริษัท ธนมิตร แฟคตอริ่ง จำกัด
(มหาชน) จดทะเบียนก่อตั้งเมื่อวันที่ 6 มกราคม 2540 ใช้ชื่อว่า บริษัทธนมิตร แฟคตอริ่ง จำกัด
ด้วยทุนจดทะเบียนจำนวน 20 ล้านบาท โดยการร่วมทุนระหว่าง บริษัท เซ็นทรัล รีเทล
คอร์ปอเรชั่น จำกัด ถือหุ้นร้อยละ 50 กลุ่มธนาคารไทยพาณิชย์ จำกัด (มหาชน) ถือหุ้นร้อยละ 38
และกลุ่มผู้ถือหุ้นอื่น ถือหุ้นร้อยละ 12 โดยมีวัตถุประสงค์ในการจัดตั้ง
เพื่อดำเนินธุรกิจแฟคตอริ่งโดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่
(Modern Trade) เนื่องจากบริษัท เซ็นทรัล รีเทล คอร์ปอเรชั่น จำกัด
มีบทบาทสำคัญในธุรกิจค้าปลีกจึงมีฐาน Supplier เป็นจำนวนมาก
ซึ่งเป็นกลุ่มลูกค้าเป้าหมายสำคัญของธุรกิจแฟคตอริ่ง ในขณะที่กลุ่มธนาคารไทยพาณิชย์ จำกัด
(มหาชน) ทำหน้าที่ให้การสนับสนุนด้านการเงินแก่บริษัท

3.1.2 การเปลี่ยนแปลงและพัฒนาการที่สำคัญ

  ปี 2544 กรกฎาคม: บริษัททำการเพิ่มทุนจดทะเบียนจาก 20 ล้านบาท เป็น 40 ล้านบาท
  พร้อมกับการเปลี่ยนแปลงโครงสร้างการถือหุ้นใหม่ โดยกลุ่มผู้ถือหุ้นใหญ่ประกอบด้วยกลุ่มเซ็นทรัล
  ถือหุ้นร้อยละ 60 กลุ่มธนาคารไทยพาณิชย์ จำกัด (มหาชน) ถือหุ้นร้อยละ 10
  และกลุ่มธนสถาปนา ถือหุ้นร้อยละ 10

  ปี 2546 กันยายน: บริษัทได้เพิ่มทุนจดทะเบียนเป็น 80 ล้านบาท

  ปี 2547 2 มีนาคม: บริษัทได้จดทะเบียนแปรสภาพจากบริษัทจำกัดเป็นบริษัทมหาชนจำกัด

  25 สิงหาคม: บริษัทได้เข้าจดทะเบียนกับตลาดหลักทรัพย์ใหม่ (MAI)
  พร้อมกับการเสนอขายหุ้นเพิ่มทุนต่อประชาชนจำนวน 4 ล้านหุ้น
  ทำให้บริษัทมีทุนจดทะเบียนและเรียกชำระแล้ว เป็น 100 ล้านบาท แบ่งเป็นหุ้นสามัญจำนวน 20
  ล้านหุ้น โดยกลุ่มผู้ถือหุ้นใหญ่ 3 อันดับแรก ประกอบด้วย กลุ่มจิราธิวัฒน์ ถือหุ้นร้อยละ 48
  กลุ่มธนสถาปนา ถือหุ้นร้อยละ 8 และกลุ่มธนาคารไทยพาณิชย์ จำกัด (มหาชน) ถือหุ้นร้อยละ 4
  การเข้าจดทะเบียนในตลาดหลักทรัพย์ใหม่
  มีวัตถุประสงค์เพื่อเป็นเงินทุนหมุนเวียนในการดำเนินงานและขยายการให้บริการของบริษัท
  นอกจากนี้ยังส่งผลให้บริษัทเป็นที่รู้จักแพร่หลายในตลาดเพิ่มขึ้นด้วย

  ปี 2549 กันยายน: บริษัทมีหนี้ที่ไม่ก่อให้เกิดรายได้จำนวน 52 ล้านบาท
  สาเหตุเนื่องมาจากลูกค้าและลูกหนี้ผิดนัดชำระหนี้โอนสิทธิเรียกร้อง
  ซึ่งก่อให้เกิดข้อพิพาททางกฎหมาย ระหว่างบริษัทผู้รับโอนสิทธิเรียกร้อง ลูกค้า และลูกหนี้
  ในมูลความผิดฐาน ผิดสัญญาโอนสิทธิเรียกร้อง

  ปี 2552 มกราคม: ศาลชั้นต้นได้มีคำพิพากษาให้บริษัทชนะคดี
  โดยได้พิจารณาให้บริษัทลูกค้าและผู้ค้ำประกันของบริษัทลูกค้า
  ร่วมกันชำระหนี้และค่าเสียหายให้แก่บริษัทเป็นเงิน 55 ล้านบาท พร้อมด้วยดอกเบี้ย
  ปัจจุบันบริษัทได้ใช้สิทธิจำหน่ายหนี้สูญเรียบร้อยแล้ว

  ปี 2554 กุมภาพันธ์: กลุ่มผู้ถือหุ้นรายใหญ่ 2 กลุ่ม กล่าวคือ กลุ่มจิราธิวัฒน์
  และธนาคารไทยพาณิชย์ จำกัด (มหาชน) ได้จำหน่ายหุ้นสามัญของกิจการให้กับ บริษัท ไอร่า
  แคปปิตอล จำกัด (มหาชน) จำนวน 11,470,200.00 หุ้น คิดเป็นร้อยละ 57.35
  และภายหลังการทำคำเสนอซื้อ บริษัท ซัมมิท คอร์ปอเรชั่น จำกัด ซึ่งทำคำเสนอซื้อร่วมกับบริษัท
  ไอร่า แคปปิตอล จำกัด (มหาชน) ได้หุ้นสามัญทั้งหมดจำนวน 4,543,400 หุ้น คิดเป็นร้อยละ
  22.72 ของจำนวนหุ้นสามัญที่จำหน่ายได้แล้วทั้งหมดของกิจการ
  ซึ่งการซื้อขายหุ้นดังกล่าวกลุ่มผู้ถือหุ้นเดิมยังคงให้การสนับสนุนทางธุรกิจในการดำเนินกิจการระหว่างบริษัทกับกลุ่มคู่ค้าของกลุ่มผู้ถือหุ้นเดิมเช่นที่เคยปฏิบัติมาภายในระยะเวลา
  3 ปี นับแต่วันทำการซื้อขายหุ้น

  กันยายน: บริษัทเพิ่มทุนจดทะเบียนจาก 100 ล้านบาท เป็น 200 ล้านบาท
  และได้เปลี่ยนชื่อบริษัท จาก “บริษัท ธนมิตร แฟคตอริ่ง จำกัด (มหาชน)” เป็น “บริษัท ไอร่า
  แฟคตอริ่ง จำกัด (มหาชน)”

3.2 ภาพรวมการประกอบธุรกิจ

บริษัท ไอร่า แฟคตอริ่ง จำกัด (มหาชน)
เป็นบริษัทที่ประกอบธุรกิจแฟคตอริ่งภายในประเทศเป็นหลัก (Domestic Factoring)
บริษัทเป็นผู้ให้บริการเงินทุนหมุนเวียนระยะสั้น
โดยการรับซื้อลดลูกหนี้การค้าจากการรับโอนสิทธิเรียกร้องในการรับเงิน
กลุ่มลูกค้าหลักเป็นธุรกิจที่อยู่ในภาคธุรกิจที่มีศักยภาพดี มีอัตราการเจริญเติบโตสูง
และขยายตัวอย่างต่อเนื่อง ลูกค้าของบริษัทดำเนินธุรกิจหลากหลายประเภท อาทิเช่น ผู้ผลิต
ผู้จำหน่ายสินค้าอุปโภค บริโภค ให้กับธุรกิจค้าปลีกสมัยใหม่ (Modern Trade)
ทั้งนี้ปัจจุบันบริษัทมีนโยบายขยายฐานลูกค้าเป้าหมายไปยังภาคธุรกิจที่มีศักยภาพดี โดยเฉพาะ
ภาคอุตสาหกรรมชิ้นส่วนรถยนต์ เนื่องจากเป็นภาคอุตสาหกรรมขนาดใหญ่ที่สำคัญของประเทศ
มีการขยายตัวอย่างต่อเนื่อง จัดเป็นอุตสาหกรรมที่มีภาวะธุรกิจอยู่ในเกณฑ์ดี
เป็นภาคธุรกิจที่มีผู้เกี่ยวข้องในอุตสาหกรรมจำนวนมาก ประกอบกับลักษณะธุรกรรมชัดเจน
ทำให้สามารถบริหารความเสี่ยงได้อย่างมีประสิทธิภาพ
ซึ่งคาดว่าจะเป็นโอกาสในการเพิ่มปริมาณธุรกรรมของบริษัทได้เป็นอย่างดี

จุดเด่นของบริษัทในการดำเนินธุรกิจ คือ บริษัทประกอบธุรกิจแฟคตอริ่ง มานานกว่า 10 ปี มีความรู้
ความเชี่ยวชาญ มีประสบการณ์เป็นที่ยอมรับของวงการ
นอกจากนี้ยังได้รับการสนับสนุนจากกลุ่มผู้ถือหุ้นเป็นอย่างดี ในส่วนของการสอบทานมูลหนี้
ที่ลูกค้ามีธุรกรรมทางการค้าที่เกี่ยวข้องกับกิจการของผู้ถือหุ้น
รวมทั้งสามารถลดความเสี่ยงในการอำนวยสินเชื่อจากการตอบรับการแจ้งโอนสิทธิ์
ซึ่งเปรียบเสมือนหัวใจสำคัญของการดำเนินธุรกิจแฟคตอริ่ง
นอกจากนี้เพื่อให้การดำเนินธุรกิจของบริษัทและธุรกิจของลูกค้ามีการเติบโตอย่างต่อเนื่องและยั่งยืน
บริษัทจึงได้ใช้ กลยุทธ์ในการจัดให้มีข้อมูลที่เพียงพอเกี่ยวกับการบริหารการจัดการของลูกค้า
ให้คำปรึกษาหรือข้อเสนอแนะที่เป็นประโยชน์ต่อลูกค้า อาทิ การบริหารสินค้าคงคลังและวัตถุดิบ
การจัดหาแหล่งวัตถุดิบ การบริหารลูกหนี้ รวมถึงการดูแลและอำนวยความสะดวกในการขยายวงเงิน
เพื่อเพิ่มโอกาสในการทำธุรกิจให้แก่ลูกค้า เป็นต้น

สำหรับภาพรวมการประกอบธุรกิจของบริษัทตลอดปี 2554
นับว่าบริษัทประสบความสำเร็จในการบริหารกิจการ แม้ว่าช่วงเดือนตุลาคมถึงเดือนพฤศจิกายน
2554 บริษัทจะได้รับผลกระทบจากปัญหาน้ำท่วม ส่งผลให้ยอดรับซื้อในช่วงเดือนดังกล่าวลดลง
เนื่องจากลูกค้าและลูกหนี้บางส่วนประสบปัญหาน้ำท่วม
โดยเฉพาะลูกค้าในกลุ่มชิ้นส่วนยานยนต์ปิดฐานการผลิตเกือบหมด และลูกค้าในกลุ่ม Modern Trade
ได้รับผลกระทบเนื่องจากศูนย์กระจายสินค้าของห้างกระจายสินค้าไปยังสาขาไม่ได้ แต่ทั้งนี้ภาพรวมปี
2554 ถือว่าเป็นอีกปีที่บริษัททำกำไรได้ดี โดยมีกำไรสุทธิรวม 51 ล้านบาท
ซึ่งเป็นผลมาจากบริษัทได้มีการวางแผน และกำหนดกลยุทธ์การดำเนินงาน
รวมทั้งการบริหารความเสี่ยงที่สอดคล้องกับสภาพแวดล้อมที่เปลี่ยนแปลง

3.3 โครงสร้างรายได้ของบริษัท

โครงสร้างรายได้ของบริษัทแยกตามประเภทธุรกิจที่ให้บริการ มีดังนี้

+----------------+-----------------------------+----------------------+
| ประเภทบริการ    | ประเภทรายได้                 | แหล่งที่มาของรายได้      |
+----------------+-----------------------------+----------------------+
| แ              | รายได้ส                      | ดอกเบี้ยรับ             |
| ฟคตอริ่งในประเทศ | ่วนลดรับจากการรับโอนสิทธิเรียกร้อง |                      |
+----------------+-----------------------------+----------------------+
|                | ค่าธรรมเนียมและบริการ          | ค                    |
|                |                             | ่าธรรมเนียมการเปิดวงเงิน |
|                |                             |                      |
|                |                             | ค่าธรรมเนียมรับซื้อ       |
+----------------+-----------------------------+----------------------+

โครงสร้างรายได้ของบริษัทตามงบการเงินปี 2554 - 2552 เป็นดังนี้

  ------------------------------ ------------- -------- --------- -------- --------- --------
  รายได้                          2554                   2553               2552      

                                 พันบาท         ร้อยละ    พันบาท     ร้อยละ    พันบาท     ร้อยละ

  ส่วนลดรับจากการรับโอนสิทธิเรียกร้อง   128,841,534   80.75    105,235   77.00    95,976    80.62

  ค่าธรรมเนียมและบริการ             26,046,222    16.32    25,779    18.86    21,644    18.18

  รายได้อื่น                        4,666,034     2.93     5,650     4.14     1,433     1.20

  รวม                            159,553,790   100.00   136,664   100.00   119,053   100.00
  ------------------------------ ------------- -------- --------- -------- --------- --------

4.  เป้าหมายการดำเนินธุรกิจ

บริษัทยังคงมุ่งหวังที่จะเป็นบริษัทชั้นนำด้านแฟคตอริ่งในประเทศ
เพื่อส่งเสริมให้เกิดการลงทุนและการบริโภคภายในประเทศเพิ่มขึ้น
โดยการเสริมสร้างศักยภาพและสนับสนุนผู้ประกอบการให้มีทางเลือกในการเข้าถึงแหล่งเงินทุนได้ง่ายขึ้น
นอกเหนือจากสถาบันการเงินหลักอื่น ๆ
โดยเน้นกลุ่มลูกค้าเป้าหมายที่บริษัทมีความเข้าใจถึงแนวทางการดำเนินธุรกิจ
และส่งเสริมผู้ประกอบการรายเล็กให้เติบโตเป็นผู้ประกอบการรายใหญ่ ดังที่บริษัทได้ปฏิบัติมาตลอด
และในปี 2555
บริษัทคาดว่าความต้องการสินเชื่อแฟคตอริ่งจะเพิ่มสูงขึ้นจากปีก่อนเนื่องจากเนื่องจากสถานการณ์วิกฤตการณ์การเงินโลกและปัจจัยลบภายในประเทศที่คลี่คลายลง
ดังนั้นบริษัทได้วางแผนดำเนินธุรกิจในปีหน้าและเตรียมความพร้อมสำหรับโอกาสที่จะเกิดขึ้นในอนาคต
แผนการดำเนินธุรกิจที่สำคัญในปี 2555 มีดังต่อไปนี้

- ขยายฐานลูกค้าและลูกหนี้ให้มีความหลากหลายมากยิ่งขึ้น
มิให้กระจุกตัวอยู่แต่กลุ่มผู้ค้าปลีกสมัยใหม่แต่อย่างเดียว
โดยจะขยายไปยังกลุ่มธุรกิจผลิตชิ้นส่วนยานยนต์เพิ่มขึ้น
เนื่องจากได้รับความร่วมมือจากกลุ่มผู้ถือหุ้นในการดำเนินกิจกรรมทางการตลาด การสอบทานข้อมูล
และการโอนสิทธิรับเงินให้บริษัท

- เน้นการตลาดเชิงรุก โดยเพิ่มฐานลูกค้าให้มากขึ้น เน้นฐานลูกค้าที่มีความเสี่ยงต่ำ
สามารถสอบทานเอกสาร ข้อมูล และโอนสิทธิการรับเงินให้แก่บริษัทได้

- เน้นการเติบโตของกลุ่มลูกค้าธุรกิจโดยอาศัยโอกาสในกลุ่มธุรกิจขนาดเล็กและขนาดกลาง

- เพิ่มประสิทธิภาพในการทำงานและการควบคุมภายในของบริษัท

- พัฒนาความสามารถในด้านต่าง ๆ อาทิ
การใช้ทรัพยากรทางด้านเทคโนโลยีให้เกิดประโยชน์สูงสุด การใช้ข้อมูลเชิงลึกเพื่อการตัดสินใจ
และสร้างภาพลักษณ์องค์กรที่ดี

- นอกจากนี้บริษัทยังได้ดำเนินการเตรียมความพร้อมเพื่อรองรับความเสี่ยงที่อาจจะเกิดขึ้น
โดยมุ่งเน้นยกระดับบริหารความเสี่ยงให้สอดคล้องกับการเปลี่ยนแปลงต่าง ๆ
ที่อาจส่งผลกระทบต่อการบริหารงานของบริษัท ปรับมาตรฐานการอำนวยสินเชื่อให้เข้มงวดขึ้น
พร้อมทั้งติดตามและควบคุมคุณภาพสินเชื่ออย่างใกล้ชิด

-
ด้านบุคลากรและพนักงานมีระบบการให้ผลตอบแทนแก่พนักงานที่สอดคล้องกับผลการปฏิบัติงานเพื่อเป็นขวัญและกำลังใจสำหรับพนักงาน

แผนการดำเนินธุรกิจดังกล่าวข้างต้นจะสามารถผลักดันให้บริษัทสามารถสร้างกำไรรวมถึงผลประโยชน์สูงสุดของกลุ่มผู้มีส่วนได้เสียทุกกลุ่ม
และการเติบโตอย่างมีคุณภาพในระยะยาวต่อไป

ตามที่กล่าวข้างต้น นอกเหนือจากเป้าหมายการดำเนินธุรกิจข้างต้นแล้ว
บริษัทยังคงมุ่งมั่นพัฒนาสู่ผู้นำการให้บริการสินเชื่อแฟคตอริ่ง
ที่สามารถให้บริการวงเงินหมุนเวียนเพื่อการดำเนินธุรกิจของกิจการ
ที่มุ่งเน้นการให้บริการที่เป็นเลิศต่อลูกค้า สามารถสร้างผลตอบแทนที่ดีต่อผู้ถือหุ้น
และพนักงานได้อย่างยั่งยืน ภายใต้การบริหารความเสี่ยงที่เหมาะสม
และยึดมั่นในหลักการกำกับดูแลกิจการที่ดี